Bretonnia

Kongeriget Bretonnia	Kongeriget Bretonnia
Bretonniansk: Royaume de Bretonnia des Bourbons
Classical: Regnum Bretonniae Borbonensis	
Bretonniansk: Royaume de Bretonnia des Bourbons
Classical: Regnum Bretonniae Borbonensis
 	
Motto: 	Nec pluribus impar
Hovedstad: 	Charoux (Oisillon)
Andre vigtige byer: 	Lyon, L’Anguille, Bordeleaux, Val Paix, Brionne, Couronne, Val Chevans, Carcassonne, Parravon, Bastonne
Areal: 	787.560 km2
Befolkning: 	39.375.000
Befolkningstæthed: 	49.9/km2
Styreform: 	Enevældigt monarki
Monark: 	Charles 8. Alexandre
Vigtige fyrstenhuse:	Huset Bourbon, Huset Semblancy, Huset Amboise, Huset Valois, Huset Blois, Huset Foix, Huset Chalons, Huset Capucinet, Huset Valmont, Huset Granvelle, Huset Artois
Etniske grupper: 	Bretonnianere, Tileanere, Hispanere, Avalonere, Imperialister
Religion: 	Classicisme
Kongeriget Bretonnia (bretonniansk: Royaume de Bretonnia) er, efter Imperiet, den største og mest magtfulde nation i den Gamle Verden. Det strækker sig fra det Hvide Hav i nord til Tilea og Estalien i syd, fra de Grå Bjerge i øst til det Ældste Ocean i vest. Bretonnia er berømt og berygtet for sit ekstravagante, dekadente og mægtige aristokrati, der med hård hånd regerer et samfund grundlagt på klasse, prestige og social status.
Bretonniansk politik er domineret af le Grand Jeu ("det Store Spil”), der henviser til den konstante kamp om indflydelse og anseelse mellem landets adelige. Spillets mål er magt, prestige og dominans og dets “regler” er så simple som at alt er tilladt. Diskret og raffineret manipulation og rænkespil er en central del af bretonniansk kultur og masker, kunstfærdig mode, sociale arrangementer og dramatisk kunst er blandt spillets vigtigste brikker.
I modsætning til Imperiets kejsere er det gennem de seneste århundreder lykkedes Bretonnias konger at dominere aristokratiet og at centralisere magten i landet omkring deres person. Kongens residens er det enorme pragtpalads Oisillon beliggende få mil fra hovedstaden, den storslåede verdensstad Charoux (ca. 475.000 indb.). Hoflivet er udformet som et permanent teater, et symbolsk maskineri, der har til formål at styre adelen og holde dem tæt omkring kronen. Er man ikke ved hoffet, er man ingenting.
Bretonnias konge, den unge, ambitiøse og grandiose Charles 8. Alexandre af huset Bourbon, regerer med udstrakte beføjelser, er kendt for at fortsætte sine forgængeres ekspansionspolitik og ventes at ville invadere både Kastilien, Aragon og de tileanske fyrstendømmer. Hans kongerige er i en strålende opgangstid: Hæren er blevet moderniseret, musketererne udbreder kongens ord overalt i landet, statsfinanserne er langsomt ved at komme under kontrol, rigdomme strømmer ind fra de oversøiske kolonier, Oisillon er et centrum for den Gamle Verdens etikette og mode og litteratur, teater, kunst og musik blomstrer, støttet af kongelige akademier.
Men under den polerede, iscenesatte og pompøse overflade lurer råddenskaben - dekadence og korruption gennemstrømmer riget og adelen, moral, ridderlighed og dydighed er i opløsning, religiøse konflikter truer med at rive befolkningen fra hinanden, de selvretfærdige og snæversynede er allestedsnærværende og undertrykkelse og fattigdom er dagligdagen for de lavere klasser. Nok er Bretonnia magtfuldt og storslået, men overalt truer undergang og ødelæggelse.
Category:Bretonnia
Category:Den Gamle Verdens Riger
Category:Den Gamle Verden
Category:Nation